LV
C 63/36
Eiropas Savienības Oficiālais Vēstnesis
20.2.2023.
Vispārējās tiesas 2022. gada 14. decembra spriedums – Green Power Technologies/Komisija (Lieta T-753/20) (1) (Šķīrējklauzula – Septītā pamatprogramma pētniecībai, tehnoloģiju attīstībai un demonstrējumu pasākumiem (2007. līdz 2013. gads) – Dotāciju nolīgums – Pieļaujamās izmaksas – OLAF ziņojums, kurā konstatēta dažu norādīto izdevumu neattaisnotība – Piešķirto līdzekļu atmaksāšana – Pierādīšanas pienākums – Regula (ES, Euratom) Nr. 883/2013 – Pienākums norādīt pamatojumu – Nepamatota iedzīvošanās – Atcelšanas prasība – OLAF ziņojums – Nepārsūdzams akts – Nepieņemamība) (2023/C 63/44) Tiesvedības valoda – spāņu Lietas dalībnieki Prasītāja: Green Power Technologies SL (Bollullos de la Mitación, Spānija) (pārstāvji: A. León González un A.
Martínez Solís, advokāti) Atbildētāja: Eiropas Komisija (pārstāvji: B. Araujo Arce un J. Estrada de Solà) Persona, kas iestājusies lietā atbildētājas prasījumu atbalstam: Spānijas Karaliste (pārstāvji: L. Aguilera Ruiz un Á.
Ballesteros Panizo)
Priekšmets Prasībā prasītāja lūdz, pirmkārt, pamatojoties uz LESD 263. pantu, atcelt Eiropas Biroja krāpšanas apkarošanai (OLAF) 2018. gada 9. jūlija Ziņojumu B.4(2017)4393 un, otrkārt, pamatojoties uz LESD 272. pantu atzīt, pirmām kārtām, ka naudas līdzekļi – kurus Eiropas Komisija ir avansā samaksājusi saskaņā ar dotāciju nolīgumu Nr. 2567509, kas Septītās pamatprogrammas pētniecībai, tehnoloģiju attīstībai un demonstrējumu pasākumiem (2007. līdz 2013. gads) ietvaros ir noslēgts tālab, lai finansētu vairākus attiecīgos projektus, t.sk. arī projektu Powair “elektroenerģijas sadales tīkla vajadzībām izmantojamo cinka gaisa plūsmas akumulatoru” attīstīšanai, un kuru atgūšana tiek pieprasīta ar paziņojumu par parādu Nr. 3242010798 – atbilst pieļaujamajām izmaksām, un, otrām kārtām, ka naudas līdzekļu samaksas prasījums – ko Komisija veic paziņojumā par parādu Nr.
3242010800 attiecībā uz līgumsodiem – ir nepamatots.
Rezolutīvā daļa 1) Prasību noraidīt.
2) Green Power Technologies, SL sedz savus tiesāšanās izdevumus, kā arī atlīdzina Eiropas Komisijas tiesāšanās izdevumus.
3) Spānijas Karaliste sedz savus tiesāšanās izdevumus pati.
(1)
OV C 53, 15.2.2021.
Vispārējās tiesas 2022. gada 14. decembra spriedums – PKK/Padome (Lieta T-182/21) (1) (Kopējā ārpolitika un drošības politika – Ierobežojoši pasākumi pret PKK, kas pieņemti terorisma apkarošanas nolūkā – Līdzekļu iesaldēšana – Kopējā nostāja 2001/931/KĀDP – Regula (EK) Nr. 2580/2001 – Piemērojamība bruņota konflikta situācijām – Teroristu grupējums – Lēmumu par līdzekļu iesaldēšanu faktiskais pamats – Kompetentas iestādes pieņemts lēmums – Trešās valsts iestāde – Pārskatīšana – Pienākums norādīt pamatojumu – Samērīgums – Tiesības uz aizstāvību – Tiesības uz efektīvu tiesību aizsardzību tiesā) (2023/C 63/45) Tiesvedības valoda – angļu Lietas dalībnieki Prasītāja: Kurdistan Workers’ Party (PKK) (pārstāvji: A. van Eik un T. Buruma, advokāti)